Tar man f.eks. en vanlig tenortrombone, er den stemt i B med grunntone B (store B). Ved å dra ut sliden kan man senke tonehøyden til E (store E). Men dette dreier seg om andre tone i naturtonerekka, eller andre harmoniske. Ved å slappe mer av i leppene kan man spille på grunntonen i naturtonerekka, eller første harmoniske. Dette gir trombonisten mulighet til å spille tonene fra B ned til E, og disse tonene kalles da pedaltoner.